Ástþóri bannað að mótmæla á fundi með mótmælendum

Í fyrsta skipti sem ég skelli upp úr yfir frétt úr kreppunni var þegar ég sá sjónvarpsfréttina um uppákomuna í Iðnó þegar Ástþór Magnússon steðjaði þangað inn í jólasveinabúningi og var umsvifalaust kastað út af fundarmönnum. Þarna voru saman komnir grímuklæddir aktívistar ásamt lögreglu og almennum borgurum að ræða mótmælaaðferðir og virðingu fyrir skoðana- og tjáningarfrelsi þeirra sem meðal annar aðhyllast "beinar aðgerðir" í mótmælum.

Skyndilega var friðurinn rofinn. Jólasveinninn mættur - hó hó hó! Með fullan poka af kærugjöfum til stjórnvalda.

Fundarmenn litu hver á annan og í sömu andrá sameinuðust hugir viðstaddra í einni ákvörðun: Út með manninn!

Já, hvahh? Hann bað ekki einu sinni um orðið - það eru nú einu sinni fundasköp!!

Þessar "beinu aðgerðir" Ástþórs féllu greinilega ekki í kramið. Ég meina, hver vill miðaldra kall í jólasveinabúningi inn á alvarlegan fund með alvöru aktívistum í svörtum fötum með lambhúshettur og skýlur fyrir andliti? Út með manninn! Hann er ekki einu sinni töff.

Þið verðið bara fyrirgefa - en þetta var óborganleg uppákoma. Og þó að Ástþóri sé ekki skemmt (sjá hér) og öðrum fundarmönnum augljóslega ekki heldur ef marka má bloggskrif ýmissa í dag - þá skellihló ég. Skelli, skellihló.

Kannski var það vegna flensunnar - ég er auðvitað með fullan hausinn af kvefi og gæti þess vegna verið með óráði.

Á þessum síðustu og verstu tímum er auðvitað bannað að brosa.

Fyrri ummæli:
Hefði ekki verið skynsamlegt að leyfa honum að klára erindið? Ég var þarna og mat það svo. Annar sem vill athygli Sturla bílstjóri var þarna...fékk ákveðinn tíma en var svo stöðvaður. Unga fólkið hafði ekki hugmynd um hver Ástþór var!

Hæ Hólmdís og Ólína. Mig langar bara aðeins að ..: Er þetta ekki sama fólkið og er alltaf að ryðjast alls staðar inn út um allan bæ og vill fá alla athygli við öll tækifæri? :P

||

Þarna er tónninn augljós Ólína - háðsádeila í nokkrar áttir. En gott að sjá spaugilegu hliðina á þessu bulli.

Erindið var að spilla fyrir og skemma - eyðileggja og sækja sér athygli - það tókst framar vonum.

Er það er eitthvað sem við getum lesið úr þessu að þá finnst mér það vera að "beinar aðgerðir" virka svo sannarlega.

Helst hefði ég viljað að (og það er auðvelt að vera vitur eftir á) viðbrögðin hefðu verið önnur. Þeir sem lenda í uppátækjum Ástþórs í framtíðinni ættu að leyfa honum að ganga fram í því sem hann er að gera og ekki bregðast við á nokkurn hátt. Bara sitja/standa og þeyja og fylgjast með. Lofa honum að ljúka sér af - eins og athyglissjúkum unglingi - og bíða þegjandi þar til hann hrökklast í burt. Öll viðbrögð eru nefnilega olía á geðtruflað bálið sem brennur í hausnum á manninum.

Og nú er ég hættur að moka olíu á bálið og læt þessa athugasemd verða þá síðustu sem ég skrifa í neitheima um Ástþór Magnússon.

||

Ólína mér finnst greinin þín skemmtileg. Þú ert með það rangt að mér hafi ekki verið skemmt, en það sem mér hefur fundist furðulegt í þessu öllu saman, eins og þér sýnist mér, hvað hörðu mótmælendurnir á fundinum bara föttuðu ekki málið.

Ég myndi náttúrlega aldrei útfæra svona grínlega uppákoma nema geta hlegið sjálfur.

Ég ók skellihlæjandi heim yfir uppákomunni sem þetta olli, eftir að hafa horft á leikstjórann sótrauðann í framan af bræði og manísku lætin við að bera mig út.

||

jafn augljóst að erindi grímuklæddra mótmælanda er ad spilla fyrir, skemma - eyðileggja og sækja sér athygli.

||

Þú skrifar bráðskemmtilega um þetta, ég hló að orðum þínum.

||

Ég var á fundinum, ég þekki forsöguna, mér var ekki skemmt og er ekki sammála þér.

||

Á meðan Þópr Jóhannesson mokar yfir mig á bloggsíðu sinni bannar hann mér að svara. Ef honum líkaði ekki eitthvað sem ég setti inn væri kannski athugandi að senda mér email á thor@forsetakosningar.is og gera athugasemd sem ég tæki þá til greina að sjálfsögðu. En þessi athugasemd á erindi til Þórs, ég sé að hann er að skrifa einnig hér um mig:

Mikið hefði ég gaman af því að vita Þór hvaða bækur þú lest. Ég verð að lýsa þeirri skoðun minni að mér finnst vanta nokkra kafla í umræðuna hjá þér.

Svo þarf endilega að leiðrétta það enn og aftur að ég var búinn að biðja um orðið ítrekað við þá háu herra sem sátu á sviðinu, mér var synjað ítrekað og handauppréttingar mínar í Háskólabíó þegar ég vildi bera upp spurningu voru einnig að engu hafðar þótt menn sæu greinilega að ég var að biðja um að setja fram spurningu. Það var margsinnis gengið framhjá mér.

Þessu var ágætlega lýst á þættinum Harmageddon á útvarpinu X977 í dag, þátturinn er aðgengilegur á visir.is

||

Íslands nú er eina von,
hann Ástþór Magnússon,
og bilaðar aðgerðir beinar,
barasta keyptu jólasveinar.

||

Ég hló líka, alla vega brosti vel út í annað. Það er þetta með hann Jón og séra Jón..........

||

Ástþór gæti reynt fyrir sér á næsta alheimsþingi jólasveina. Ef kollegar hans bera hann líka út fer þetta að verða alvarlega króniskt ástand

||

Alveg sama hvaða álit maður hefur á Ástþóri, skoðunum hans og/eða fundargesta á þessum mótmælafundi, þá verður að reyna að sjá skoplegu hliðina á þessu. Sammála Ólínu þar um .... gott að geta brosað og hlegið að þessu svona í bland

||

&#39;og í sömu andrá sameinuðust hugir allra viðstaddra í einni ákvörðun: Út með manninn!&#39;

Þú hefur greinilega ekki verið á fundinum Ólína. Fjöldi manns lýsti sig reiðubúinn að ganga út ef jólasveinninn fengi ekki að bera upp erindið og það varð til þess að Ástþóri var boðið að koma inn aftur. Það fer svo tvennum sögum af ástæðum þess að hann kom ekki inn.

Ummæli:
Það voru líka fjöldi manns á þessum fundi, sem hefðu gengið út, ef Jóli hefði komið inn.

Verkefni: Uppbyggilegir eiginleikar
Merking: Ummælin hafa ekki uppbyggileg einkenni